kardosdrur/scandi-wiki huggingface dataset:
Vor tids helte

Vor tids helte er en norsk film fra 1918, som er regnes som gået tabt.

Filmen fortæller om en strejke ved et anlægg i bjergene. Arbejderne bliver ledet af en uduelig og arbejdssky bande, og lederne i denne band konfronterer anlæggets hæderlige overingeniør. Arbejderne river sig løs fra bandens lederskab, og genoptager arbejdet, mens de to opgivere får deres straf.

Filmen blev den 16. november 1918 godkendt efter at teksten Vi gir fan i arbeidet blev censureret væk.

Eksterne henvisninger 
 

Norske film fra 1918
Stumfilm fra Norge
Film i sort-hvid
Dramafilm fra Norge
Afhængigt territorium

Et afhængigt territorium er et territorium, der ikke besidder fuld uafhængighed eller suverænitet som en stat, men som politisk ikke er en integreret del af den kontrollerende stat men derimod typisk selvstyrende i større eller mindre grad.

Territorier
Håndbold Spiller Foreningen

Håndbold Spiller Foreningen er en dansk forening, stiftet 19. maj 1997, der varetager professionelle håndboldspilleres interesser. Foreningen rådgiver medlemmerne om såvel jura, skat, kontrakter og karrieren.

I perioden 2011-18 var Håndbold Spiller Foreningen medlem af LO, men siden d. 1. januar 2019 er Håndbold Spiller Foreningen medlem af FH.

Konflikten med Dansk Håndboldforbund, foråret 2011 
I begyndelsen af 2011 var foreningen i en lønstrid med Dansk Håndbold Forbund (nu Dansk Håndbold) vedrørende landsholdspillernes løn, hvilket kunne betyde, at det danske damelandshold skulle lukkes. Det var op til hver enkelt spille at afgøre, om du ville fortsætte på den danske landshold under de nye lønvilkår. De spillere, der valgte ikke at spille på landsholdet, var dog altid velkomne til at gøre comeback.

Referencer

Se også 
 Divisionsforeningen Håndbold

Eksterne henvisninger 
 Foreningens hjemmeside 

Spiller Foreningen
Fagforbund under FH
Etableret i 1997
Rufus Jones

Rufus "Speedy" Jones (født 27. maj 1936 i Charleston USA, død 25. april 1990 i Las Vegas USA) var en amerikansk jazztrommeslager. 

Jones startede på trompet, men skiftede hurtigt over til at spille trommer. Han startede som musiker i Lionel Hamptons orkester.

Jones kom til New York og spillede der igennem 1950'erne som sessionmusiker, også på Metropole. Han spillede også i 4 år med Maynard Fergusons big band, som han forlod i 1963 for at starte sin egen kvartet. Spillede så med Count Basies big band , og derefter Duke Ellingtons, hvor han indspillede nogle af orkestrets vigtigste indspilninger.

Jones lavede en plade i eget navn.

Diskografi 
 Five on Eight

Med Ellington:
 Far East Suite
 Latin American suite
 The Euroeusian Suite
 The New Orleans Suite
 The Intimacy Of The Blues

Eksterne henvisninger
 Rufus "Speedy" Jones på allmusic.com

Trommeslagere fra USA
Jazzmusikere fra USA
Revolutionens datter

Revolutionens datter er en norsk stumfilm fra 1918, som er restaureret og bevaret.

Plot 
Filmen fortæller historien om Albert Fjeld som arbejder ved et Skibsværft, og Claire Staalhammer, værftsdirektørens datter. Albert optræder som talsmand for arbejderne da de fremsætter et krav om lønforhøjelse noget direktøren Staalhammer afviser. Arbejderne accepter det ikke, og de starter et oprør.

Albert, som er blevet forelsket i Claire, klarer at redde hende da arbejderne stormer direktørboligen, og de flygter til nabolandet, hvor Claire får hussly af en af farens venner, godsejeren Dalton. Daltons søn prøver at imponere Claire, men hun vil ikke have ham. Claire får bagefter besked om at ordenen er genoprettet i hjemlandet, og at hun har arvet næsten en million kroner. Godsejeren Dalton ser på grund af pengene gerne at hans søn bliver gift med Claire, og hun føler at det vil være uhøfligt at afslå direkte, eftersom godsejeren har vist hende stor gæstfrihed. Hun foreslår derfor en boksekamp mellem Albert og godsejersønnen om hvem som skal ægte hende. Albert vinder kampen, og fem år senere ser man dem leve lykkeligt i hjemme i Norge igen.

Eksterne henvisninger 
 

Norske film fra 1918
Stumfilm fra Norge
Sort-hvide film fra Norge
Dramafilm fra Norge
Harold Jones

Harold J. Jones (født 27. februar 1940 i Richmond) er en amerikansk jazztrommeslager.

Jones har spillet med bl.a. Freddie Hubbard og Wes Montgomery. Han spillede i 1958 i bluesorkestret HoneyDrippers, hvorefter han spillede med Eddie Harris og i Paul Winters kvintet, som han turnerede rundt med i Sydamerika og senere spillede koncert med i Det Hvide Hus i Washington.

Harold Jones er nok bedst kendt som Count Basies trommeslager fra perioden 1967-1971. Han flyttede så til Los Angeles, hvor han har arbejdet som freelance musiker siden, bl.a. for Sarah Vaughan.

Kilder og eksterne henvisninger 
 Officiel hjemmeside 

Trommeslagere fra USA
Jazzmusikere fra USA
Personer fra Virginia
Lars Idermark

Lars Nils-Johan Idermark (født 1957 i Högsby i Sverige, død 13. september 2020) var en svensk erhvervleder, der fra 2013 til 2020 var administrerende direktær (VD) for Södra Skogsägarna. Fra 2016 til 2019 var han bestyrelsesformand i Swedbank AB) og i årene 2010–13 koncernchef og administrerende direktør for PostNord AB.

Idermark havde en Master of Business Administration (MBA) fra Uppsala Universitet. Han var forinden tiltræden i PostNord koncernchef og administrerende direktør for Kooperativa Förbundet, der er moderselskabet for Coop Dagligvaruhandel. Idermark var også bestyrelsesformand for den Coop-ejede MedMera Bank, og var før stillingen som koncernchef hos Kooperative Förbundet ansat som administrerende direktør hos den svenske pensionskasse Andra AP-Fonden.

I forbindelse med et ordinært bestyrelsesmøde opsagde Idermark i december 2012 sin stilling som koncernchef og adm. direktør for PostNord. Han blev fra maj 2013 koncernchef og adm. direktør for Södra Skogsägarna.

Idermark boede i Göteborg med sin hustru og to børn.

Kildehenvisninger 

Erhvervsfolk fra Sverige
Postnord
Baldevins bryllup

Baldevins bryllup er en norsk-svensk stumfilm i sort-hvid fra 1926 efter et skuespil med samme navn af Vilhelm Krag.

Filmen var instrueret af George Schnéevoigt efter et manuskript, han og Alf Rød havde skrevet.

Filmen fortæller på en humoristisk måde om, hvordan skipperen Simen Sørensen klarer at få sin gamle ven Baldevin Jonassen gift med nabokonen, madam Salvesen, og filmen varer i 126 minutter.

Medvirkende 
Einar Sissener - Baldevin Jonassen 
Victor Bernau - Simen Sørensen 
Johanne Voss - Ollevine 
Betzy Holter - Madam Ollevine Sørensen
Jens Holstad - Hoppe, tømrer 
Nicolai Johannsen - Braa, skipper 
Hilda Fredriksen - Homfru Bertelsen 
Sverre Arnesen - Müller
Amund Rydland - Sølvtøjstyv 
Karl Holter - Slagter 
Ernst Albert - Krovært

Eksterne henvisninger 
 

Norske film fra 1926
Stumfilm fra Norge
Sort-hvide film fra Norge
Svenske film fra 1926
Stumfilm fra Sverige
Sort-hvide film fra Sverige
Dramakomedier
Film baseret på skuespil
Helnan Holding

Helnan Holding A/S er et dansk holdingselskab med hovedsæde i Aalborg. Selskabet fungerer som holdingselskab for Enan Galaly's Helnan hoteller og blev stiftet i 2007. 

Helnan Holding A/S havde i regnskabsåret 2009 en omsætning på 329,643 mio. kr. og et nettoresultat på -21,518 mio. kr. Det gennemsnitlige antal medarbejdere i koncernen var 1.303 (2009).

Helnan Holding A/S driver driftsselskaberne Helnan International A/S og Helnan International Hotels A/S, der driver henholdsvis koncernens danske og egyptiske hoteller. De danske og egyptiske hoteller udgør hovedparten af koncernens omsætning, men koncernen omfatter også hoteller i Sverige, Belgien, Luxembourg og Østrig. I Danmark drives hotellerne Helnan Phoenix Hotel og Hotel Hvide Hus i Aalborg. Helnan Marselis Hotel og Helnan Aarslev Hotel i Aarhus. Helnan Marina Hotel i Grenaa og Hotel Hvide Hus Køge i Køge.

Referencer 

Virksomheder i Aalborg
Etableret i 2007
Holdingselskaber i Danmark
Jeff Hamilton

Jeff Hamilton (født 4. august 1953 i Richmond, Indiana, USA) er en amerikansk jazztrommeslager.

Hamilton er bedst kendt som trommeslager for Diana Krall og for Oscar Peterson og Ray Brown. Han har også spillet med Lionel Hampton, Count Basie, Ella Fitzgerald, Monty Alexander og Woody Herman.

Hamilton har lavet en snes plader i eget navn.

Eksterne kilder og henvisninger 
 Om Jeff Hamilton
 

Trommeslagere fra USA
Jazzmusikere fra USA
Personer fra Indiana
Tony Inzalaco

Anthony Frank "Tony" Inzalaco Jr. (født 14. januar 1938 i New Jersey USA) er en amerikansk jazztrommeslager.

Inzalaco spillede med Maynard Ferguson i 2 år, derefter med Ben Webster, Jim Hall, Jaki Byard og Lee Konitz.

I 1968 flyttede han til Europa nærmere bestemt Tyskland, hvor han freelancede med bl.a. The Clarke-Boland big band, Peter Herbolzheimer, Ben Webster, Art Farmer, Horace Parlan, Dexter Gordon, Niels Henning Ørsted Pedersen og ikke mindst Fritz Pauer, med hvem han indspillede nogle interessante plader.

Inzalaco tog i 1978 tilbage til USA og bosatte sig i Boston.

Kilde
  Om Tony Inzalaco

Trommeslagere fra USA
Jazzmusikere fra USA
Personer fra New Jersey
Nick Ceroli

Nick Ceroli (22. december 1939 i Ohio – 11. august 1985 i Los Angeles USA) var en amerikansk jazztrommeslager.

Ceroli spillede med Ray Anthony, Stan Kenton, Jack Teagarden og Herb Alperts gruppe Tijuana Brass.
Han flyttede i 1969 til Hollywood ved Los Angeles, hvor han blev studiemusiker. Indspillede bl.a. med Zoot Zims, Warne Marsh og Milt Jackson.

Eksterne kilder og henvisninger 
 Om Nick Ceroli i The New Grove Dictionary of Jazz.

Jazztrommeslagere fra USA
Personer fra Los Angeles
Larrie Londin

Ralph Gallant "Larrie Londin" (15. oktober 1943 i Virginia – 24. august 1992 i Nashville, Tennessee, USA) var en amerikansk trommeslager.

Londin spillede et bredt spektre af stilarter, men var mest benyttet som country trommeslager. Han spillede også med Elvis Presley i dennes sidste periode.

Londin har spillet med bl.a. Emmylou Harris, The Supremes, The Temptations, The Four Tops, Jerry Lee Lewis, Lionel Richie, Dolly Parton, Merle Haggard, Chet Atkins, Michael McDonald, B.B. King, Hank Williams, Adrian Belew, Charlie Pride og Hank Snow etc.

Eksterne links og kilder 
 Larry Londin på drummerworld.com

Trommeslagere fra USA
Personer fra Virginia
Søren Balsner

Søren Balsner (født 17. marts 1980 i Skive) er en dansk pianistuddannet musiker, der spiller bas og synthesizer i elektro-rock-bandet Carpark North. Han gik på Mellerup Efterskole sammen med Lau Højen, som også er medlem af bandet.

Referencer

Eksterne henvisninger 
 

Musikere fra Danmark
Personer fra Skive
Carpark North
Heisuke Hironaka

Heisuke Hironaka (広中 平祐 Hironaka Heisuke; født 9. april 1931) er en japansk matematiker. Efter at have færdiggjort sine bachelorstudier ved Kyoto University, skiftede han til Harvard University, hvorfra han fik sin PhD-grad. Han vandt Fieldsmedaljen i 1970.

Hironaka er gift med Wakako Hironaka, en politiker, og de har to børn.

Eksterne henvisninger 
 
 
 Jackson, Allyn; Interview with Heisuke Hironaka; Notices of the American Mathematical Society; vol. 52, no. 9 (October 2005).

Modtagere af Fieldsmedaljen
Ansatte ved Harvard University
Matematikere fra Japan
Troels Kløve

Troels Kløve Hallstrøm (født 23. oktober 1990) er en dansk fodboldspiller (midtbane) der fra 2018 spiller for OB.

Han skiftede til Superliga-klubben SønderjyskE i sommeren 2015 på en 3-årig kontrakt. Han har tidligere været tilknyttet AC Horsens, siden han var seks år gammel og har spillet for klubbens forskellige ungdomshold. Den 3. april 2011 fik han sin Superliga-debut i et 0-0 opgør på hjemmebane mod FC Nordsjælland.

Referencer 

Fodboldspillere fra Danmark
Fodboldspillere fra AC Horsens
Fodboldspillere fra SønderjyskE
Fodboldspillere fra Odense Boldklub
Mathematics Genealogy Project

Mathematics Genealogy Project er en webbaseret database, som har til mål at samle information om alle matematiske doktorgradsafhandlinger sammen med navn på doktoranden og vejlederen. På denne måde får man en akademisk stamtavle, som genspejler forholdet mellem matematikere. I august 2008 havde projektet mere end 125 000 opslag.

Projektet blev grundlagt som følge af at Harry Coonce ønskede at kende navnet på sin vejleders vejleder. På det tidspunkt var Coonce professor i matematik ved Minnesota State University, Mankato. Projektet blev gjort tilgængeligt på internettet i efteråret 1997. I efteråret 2002, et par år efter Coonce blev pensioneret, bestemte Minnesota State University, at de ikke længere ville støtte projektet økonomisk, og det blev overflyttet til North Dakota State University. Siden 2003 har projektet også fået en vis støtte af American Mathematical Society, og i 2005 fik det et stipendium fra Clay Mathematics Institute.

Projektet viser blandt andet, at Carl Friedrich Gauss (1777–1855) har mere end 40 000 matematiske efterkommere. Omvendt finder man ud af, at i lighed med i dyreriget, kan de fleste af dagens matematikere føre sine aner tilbage til et lille antal stamfædre.

Se også 
WorldCat
Virtual International Authority File
Gemeinsame Normdatei
Library of Congress Control Number
LIBRIS
Autoritetsdata

Eksterne henvisninger 
 Mathematics Genealogy Project home page
 «A Labor of Love: The Mathematics Genealogy Project» av Allyn Jackson (PDF, engelsk)

Matematik og kultur
Netdatabaser
André Bjerregaard

André Bjerregaard (født 3. september 1991) er en tidligere dansk fodboldspiller, der spillede for AC Horsens

Karriere 
Han har tidligere spillet i Superliga-klubben AC Horsens, hvor han var tilknyttet sommeren 2010 til sommeren 2017. Den 26. September 2010 fik han sin Superliga-debut i et 3-0 opgør på udebane mod FC Nordsjælland.

KR Reykjavík 
Bjerregaard skiftede den 11. juli 2017 til den islandske klub KR Reykjavík.

Efter sit karrierestop i fodbold gik han i lære som elektriker i Aarhus og ventes udlært i  december 2023.

Referencer

Eksterne henvisninger 

Fodboldspillere fra Danmark
Fodboldspillere fra AC Horsens
Fodboldspillere fra Knattspyrnufélag Reykjavíkur
Nr. Nissum Skole

Nr. Nissum Skole- og Børneunivers ligger på Skolevænget 11 i Nissum Seminarieby, den sydligste og største del af byen Nørre Nissum i Lemvig Kommune. Det er en landsbyordning med skole, SFO, børnehave vuggestue.

Skolen blev indviet i 1962, og har cirka 250 elever om året. I vuggestuen og børnehaven er der tilsammen cirka 80 børn.

Eksterne henvisninger 
 Nr. Nissum Skole- og Børneunivers

Bygninger, konstruktioner og anlæg i Lemvig Kommune
Folkeskoler
Etableret i 1962
Weber-Stephen Nordic

Weber-Stephen Nordic ApS er en dansk grillgrossist med hovedsæde i Nørresundby. Virksomheden blev stiftet i 2000 af Jens Christian Bindslev og Michael Jensen. Weber-Stephen Nordic ApS er ejet af det amerikanske moderselskab Weber-Stephen Products Co..

Weber-Stephen Nordic ApS havde i regnskabsåret 2009/10 en omsætning på 540,526 mio. kr. og et nettoresultat på 25,925 mio. kr. Det gennemsnitlige antal medarbejdere var 64 (2009/10).

Weber-Stephen Nordic ApS er Weber-Stephen Products Co grossist på det nordiske marked og i Mellemøsten. Virksomheden sælger kul- og gasgrills, grilltilbehør og andet tilbehør.

Referencer 

Etableret i 2000
Grossistvirksomheder i Danmark
Virksomheder i Nørresundby
Even Dwarfs

Even Dwarfs (2009-nu) er en dansk minimalistisk punkrock/post-punk duo bestående af Kim Wolf Andersen (leadvokal, guitar, også i Chainsaw Eaters) og Tobias Bendixen (leadvokal, trommer, også i The City Kill).

Bandet selv nævner deres inspirationer med forbogstavet "W" som Wipers, Wire, Waters & Werner (filminstruktørerne John Waters & Werner Herzog), men også inspiration fra bl.a. det danske punkband Sods er evident.

Even Dwarfs' lyd er præget af rumklang og et kraftigt ekko på vokalerne. Bandets trommesæt, der spilles opretstående, er helt basic; lilletromme, gulvtam og bækken, og trommestilen er effektivt simpel og enkel i sin form. Guitaren er post-punket, støjet, twang'et og effektet med forvrænger, ekko/rumklang og modulationseffekter som chorus/flanger. Musikstilen er energisk, ekspressiv og til tider desperationsfyldt.

Even Dwarfs numre har titler som Nuclear Generation, You Killed Me First, Closer To God og Candyfuck.

Bandet har bl.a. spillet sammen med bands som Iceage, The City Kill, Bost-X (medl. fra Sods og No Knox), Pregnant Man, Skurv, Redflesh, Farsarno Brothers, Orphans, Lover! (US) og Pontiak (US) på spillesteder som Elværket, Lades, Warehouse 9, Lygten Station, Drone, Christiania m.fl.

Even Dwarfs bandnavnet er delvist taget fra Werner Herzog's film "Even Dwarfs Started Small" fra 1970.

Bandet debuterede i november 2009.

Eksterne kilder/henvisninger 
 Even Dwarfs på Bandcamp 

Punkgrupper fra Danmark
Rockgrupper fra Danmark
Musikgrupper fra 2009
Ballinrobe

Ballinrobe (irsk Baile an Róba) er en by med 2.098 indb. (2006) i Irland. Den ligger i den sydlige del af County Mayo i provinsen Connacht, 2 Kilometer øst for den 89 km² store sø Lough Mask, ved floden Robe. Ballinrobe ligger ved hovedvej N84 på strækningen (Galway–Castlebar).

Ballinrobe er igen en købstad i vækst. Den nyeste vækst kan henføres til det irske byggeboom og byens udvikling som soveby for Galway og Castlebar. De mange indvandrere fra de nye østeuropæiske EU-medlemslande gjorde, at i 2006 var 25% af byens indbyggere udlændinge.

Historie 
1390 blev Ballinrobe første gang nævnt som en bebyggelse med et kloster. Dermed anses byen for at være den ældste i det sydlige Mayo.

1606 opnåede et kongebrev udstedt af kong James, som gav byen retten til at afholde messer og markeder. Opnåelsen af markedsretten havde en stor betydning for byens udvikling. Markedets omsætning og de tilrejsendes behov for logi og mad og skikken med, at man efter en vellykket handel gav en drink på den lokale pub, var med til at forbedre byens økonomi.

I 1698 var byen vært for en undersøgelseskommission, der blandt andet flyttede ejendom fra katolske til protestantiske jordejere.

1716 blev amtet Assizes retsstridigheder dømt i Ballinrobe, højest sandsynligt beliggende i et hus ved markedspladsen.

1752 opførtes en markedshal på den nederste del af markedspladsen for fødevarer som smør, kød og brød. I nutiden benyttes huset til domhus.

1845-1849. Ballinrobe var hårdt ramt af hungersnøden i Irland 1845-1849. I 1847 havde byens fattiggård ca. 2.000 beboere. På bare en uge i april 1849 døde 96 mennesker af sult eller sygdom. De døde blev begravet i massegrave i udkanten ag byen. Rester af gravpladsen kan stadig ses.

1892 fik byen jernbaneforbindelse til Claremorris. Den 1. juni 1930 ophørte persontrafikkenn og den 1. januar 1960 blev al trafik indstillet.

1935 landede litauer-amerikaneren Feliksas Vaitkus med sin flyvemaskine Lituancia II efter en vellykket atlanterhavsoverflyvning i Ballinrobe. Vaitkus var det 6. menneske, der udførte denne bedrift.

Turisme 
Ballinrobe har mange muligheder for vandre- og cykelture i byens omegn. Byen har flere pubber og restauranter. Ballinrobe-områdets mange søer og floder er velegnet til lystfiskeri.

 Klosterruine Monastery de Robas restaurerede ruiner er et historiske vartegn for byen
 Byen huser County Mayos eneste hestevæddeløbsbane.
 Golfbane med 18-huller]

Eksterne henvisninger 

 Byens hjemmeside

Byer i Irland
Den maskerede bande

Den maskerede bande () er en norsk film fra 1928, efter en roman af samme navn af Jonathan Jerv (pseudonym for Nordahl Grieg og Nils Lie).Filmen var instrueret af Uwe Jens Krafft, efter manuskript skrevet af Alf Rød. Paul Berge og Johs. Bentzen fotograferede de norske udendørsscener i Holmenkollen og Nordmarka, på Geilo, Finse, Voss og i Hardanger (marts-april 1928). Indendørsscenerne blev fotograferet af Günther Krampf i EFA- og UFA-studierne i Berlin fra (maj-juni) 1928. Bag filmproduktionen stod den unge bergenske rigmand Magdalon Mowinckel og Thorvald Isdahl jr. og Nils Lie, som udgjorde styret i produktionsselskabet Norsk Super Film A/S. Projektet er et af de allerførste forsøg på at lave norsk underholdningsfilm til det internationale marked. I hovedrollerne optræder ægteparret Aud Egede-Nissen og Paul Richter, begge stjerner i tyske stumfilm i den første halvdel af 1920'erne. De større biroller blev spillet af norske og tyske skuespillere, mens de fem studenter er amatørerskuespillere fra Blindern Studenterhjem. Filmen blev genudgivet i 2009.

Handling 

Filmen fortæller om et velinstrueret reklamestunt, hvor Tom Heiberg får en reklameoppgave for Bergensbanen. Han får nogen kammerater med sig, og natten til den 1. april slår de til, og røver passagerne på toget. Da aviserne skriver om det frække overfald tror alle at det er en aprilsnar. Tom har opnået sit mål, leverer tyvegodset tilbage får jobbet som reklamechef for togselskabet, og direktørens datter Grete får han også bagefter.

Modtagelse 
Filmen, havde premiere på Konsert-Palæet kino Bergen 17. september 1928. Bergenstoget plyndret inatt blev meget godt modtaget af filmanmelderne i norske dagsaviser, og 100.000 personer så filmen mens den gik i biograferne i Norge i 1928-1929. Det kan dokumenteres at den blev eksporteret til Tyskland, Østrig og Italien (Syd-Tyrol) under titlen Schneeschuhbanditen (1929), til England (1929) under titlen Thin Ice (kun en kendt bevaret kopi er fundet), Sverige (1929 som Bergenståget plundrat inatt; totalforbudt som forbrytelsesinstruktiv og rettsforvillende), Danmark (Den maskerede bande, 1929), samt til Argentina, Paraguay og Uruguay, og sandsynligvis også til Kina og Japan.

Litteratur 
 Nils Klevjer Aas: På sporet av Bergenstoget: Film og kino som populærkultur i stumfilmens siste dager udgivet af Norsk filminstitutt i 2009

Eksterne henvisninger 
 

Norske film fra 1928
Romantiske film fra Norge
Film i sort-hvid
Komediefilm fra Norge
Kriminalfilm fra Norge
Stumfilm fra Norge
Norsksprogede film
Abort (flertydig)

Abort har flere betydninger:

 Abort – En afbrydelse af kvindens graviditet før fosteret er selvstændigt levedygtigt
 Abort (film) – Norsk dramafilm fra 1970
Viften

Viftener et kulturhus i Rødovre Kommune, og en af Rødovres to biografer. Huset ligger tæt op ad Rødovre Centrum, bibliotek og rådhus. Viften byder på koncerter, teater, comedy mm. samt film i biografen, og har siden 1989 leveret kultur til folket og ligger på kanten af København på Rødovre Rådhusplads. Arne Jacobsen tegnede Rødovre Rådhus og Rødovre Bibliotek. Viften er tegnet af Dissing+Weitling, der videreførte Arne Jacobsens tegnestue.

Viften åbnede den 1. oktober 1989, hvorved der igen blev biografdrift i Rødovre, efter at Islev Bio var lukket tidligere på året.

Eksternt link og kilde 
http://www.viften.dk/

Bygninger, konstruktioner og anlæg i Rødovre Kommune
Biografer i Danmark
Temple Grandin

Temple Grandin (født 29. august 1947 i Boston i Massachusetts) har en amerikansk doktorgrad i dyrevidenskab og er professor ved Colorado State University, forfatter og konsulent for husdyrindustrien og dyreadfærd. Grandin er højtfungerende autist og bemærkelsesværdig for sit arbejde for autismen. Hun er opfinder af krammemaskinen, som er beregnet til at berolige hypersensitive personer. Grandin står på Time 100-listen i 2010 over de mest indflydelsesrige personer i verden kategoriseret som "helte".

Eksterne henvisninger 

 Temple Grandins hjemmeside

Interviews og taler 
 National Public Radio interview med Temple Grandin af Terri Gross i "The Best Life for Animals", 5. januar 2009. 
 Free Library Broadcast Temple Grandin taler om sin seneste bog, 15. januar 2009. 
 Temple Grandin: The world needs all kinds of minds  Temple Grandin taler på ted.com, februar 2010. 
 Who is Temple Grandin?  Yahoo TV-artikel om Emmyer med Temple Grandin.

Kildehenvisninger 

Personer fra Boston 
Biologer fra USA
Personer med autisme
Zoologer fra USA
Vindblæs Kirke

Vindblæs Kirke er navnet på flere danske kirker:
 Vindblæs Kirke (Mariagerfjord Kommune) – en kirke i Vindblæs Sogn i Mariagerfjord Kommune
 Vindblæs Kirke (Vesthimmerlands Kommune) – en kirke i Vindblæs Sogn i Vesthimmerlands Kommune